EUROPA-KOMMISSIONEN Bruxelles, den 14.10.2015 COM(2015) 513 final ÆNDRINGSSKRIVELSE nr. 2

TIL FORSLAGET TIL DET ALMINDELIGE BUDGET FOR 2016 Ajourføring af de anslåede bevillingsbehov for landbrugsudgifter og fiskeri

Håndtering af flygtningekrisen: øjeblikkelige budgetforanstaltninger inden for rammerne af den europæiske dagsorden for migration



Under henvisning til: –traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a, –Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget, særlig artikel 39, –forslag til Den Europæiske Unions almindelige budget for regnskabsåret 2016, vedtaget af Kommissionen den 24. juni 2015, –ændringsskrivelse nr. 1/2016 vedtaget af Kommissionen den 26. juni 2015, forelægger Europa-Kommissionen hermed budgetmyndigheden ændringsskrivelse nr. 2 til forslaget til Den Europæiske Unions almindelige budget for regnskabsåret 2016 af de grunde, der er anført i begrundelsen. OVERSIGT OVER INDTÆGTER OG UDGIFTER FORDELT PÅ DE ENKELTE SEKTIONER Ændringerne i oversigten over indtægter og udgifter efter sektion findes på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag. INDHOLDSFORTEGNELSE 1 Indledning 2 Landbrug og fiskeri 2.1 Vigtigste foreslåede ændringer 2.2 Den Europæiske Garantifond for Landbruget (EGFL) 2.3 Andre udgifter til landbruget afholdt uden for EGFL 2.4 Aftaler om bæredygtigt fiskeri 2.5 Ændringer i kontoplanen og budgetanmærkninger

3 Øjeblikkelige foranstaltninger til håndtering af flygtningekrisen som led i den europæiske dagsorden for migration 3.1 Indledning 3.2 Udgiftsområde 3: Sikkerhed og medborgerskab 3.3 Udgiftsområde 4: Et Globalt Europa 3.4 Udgiftsområde 5: Administration 4 Dækning af EIF-gebyrer under Den Europæiske Fond for Strategiske Investeringer (EFSI) 5 Agentur for Samarbejde mellem Energireguleringsmyndigheder (ACER) 6 Fødevare og fodersikkerhed 6 Oversigtstabel efter udgiftsområde i den flerårige finansielle ramme 1Indledning Denne ændringsskrivelse nr. 2 (ÆS 2) til budgetforslaget for 2016 (BF 2016) dækker følgende: En ajourføring af de anslåede behov, formålsbestemte indtægter og bevillinger til landbrugsudgifter. Udover ændrede markedsfaktorer tager ÆS 2/2016 også højde for virkningen af de afgørelser, der er truffet på landbrugsområdet siden BF 2016 blev fremlagt i maj 2015, såvel som andre forslag, der forventes at få en væsentlig betydning i løbet af budgetåret. Når der tages højde for de yderligere indtægter, der er formålsbestemte til EGFL, bliver nettoresultatet under udgiftsområde 2 et fald på 477,3 mio. EUR i både forpligtelsesbevillinger og betalingsbevillinger. En ajourføring af situationen for partnerskabsaftaler om bæredygtigt fiskeri for at tage højde for de seneste overslag, som viser, at de nødvendige udgifter er 11 mio. EUR lavere for både forpligtelsesbevillinger og betalingsbevillinger end oprindeligt antaget. De nødvendige forhøjelser til øjeblikkelige foranstaltninger for at håndtere flygtningekrisen inden for rammerne af den europæiske dagsorden for migration, som bygger på foranstaltningerne i forslag til ændringsbudget 7/2015, navnlig: oUdgiftsområde 3: Sikkerhed og medborgerskab: En forhøjelse af nødhjælpen til de mere udsatte medlemsstater, en kapacitetsforøgelse af de tre agenturer i frontlinjen samt indarbejdelsen af de to afgørelser om omfordeling, der blev truffet i september 2015, og nødvendigheden af en yderligere forhøjelse af midlerne i Asyl- Migrations- og Integrationsfonden (AMIF) og Fonden for Intern Sikkerhed (ISF). Alt i alt kræver de foreslåede foranstaltninger for 2016 en forhøjelse på 1 380 mio. EUR i forpligtelsesbevillinger og 778,8 mio. EUR i betalingsbevillinger. Kommissionen foreslår derfor at anvende fleksibilitetsinstrumentet for et beløb på 1 504,0 mio. EUR under udgiftsområde 3. Det omfatter 124,0 mio. EUR, som Kommissionen allerede foreslog at anvende via fleksibilitetsinstrumentet sammen med det oprindelige budgetforslag for 2016. Dette forslag er nu ophævet og erstattet af det nye lovforslag, der ledsager denne ændringsskrivelse. oUdgiftsområde 4: Et Globalt Europa: En forøgelse til humanitær bistand på 150 mio. EUR i forpligtelsesbevillinger og 405 mio. EUR i betalingsbevillinger samt en forhøjelse af betalingsbevillingerne til det europæiske naboskabsinstrument på 201 mio. EUR. oUdgiftsområde 5: Administration. En forhøjelse på 23,9 mio. EUR i forpligtelses- og betalingsbevillinger til at dække lønninger og tjenesterejser. En forhøjelse med 5 mio. EUR i forpligtelses- og betalingsbevillinger til at dække gebyrerne til Den Europæiske Investeringsfond (EIF) for gennemførelsen af de nye instrumenter under vinduet for små og mellemstore virksomheder under Den Europæiske Fond for Strategiske Investeringer (EFSI). En budgetneutral ændring af strukturen af stillingsfortegnelsen for Agenturet for Samarbejde mellem Energireguleringsmyndigheder (ACER).

En reduktion på 20,0 mio. EUR i betalingsbevillinger under fødevare- og foderprogrammet. Nettovirkningen af disse ændringer af alle udgiftsområderne er en stigning i forpligtelsesbevillinger på 1 070,6 mio. EUR og i betalingsbevillinger på 914,5 mio. EUR. 2Landbrug og fiskeri 2.1Vigtigste foreslåede ændringer Kommissionen foreslår med denne ændringsskrivelse at forhøje udgifterne til landbrug med 660,7 mio. EUR i forhold til BF 2016. Det øgede behov skyldes hovedsageligt de finansielle følger af de midlertidige støtteforanstaltninger som følge af forlængelsen af den russiske embargo på import af visse landbrugsprodukter fra EU samt yderligere foranstaltninger til støtte for sektorer med en særlig vanskelig markedssituation, navnlig mejeri og svinekød. Når der tages højde for virkningerne af disse ekstraordinære foranstaltninger, som beløber sig til knap 700 mio. EUR (se nedenfor), er de ajourførte overslag over EGFL-udgifterne 37 mio. EUR lavere sammenlignet med BF 2016. Midlertidige støtteforanstaltninger, der allerede er vedtaget eller under forberedelse af Kommissionen siden BF 2016 Budgetkonto Foranstaltning Beløb

(mio. EUR) Allerede trufne foranstaltninger (197,3 mio. EUR) 05 02 08 03

05 02 08 99 Forlængelse af de midlertidige ekstraordinære støtteforanstaltninger for producenter af visse frugter og grøntsager (Kommissionens delegerede forordning (EU) nr. 2015/1369) 191,0 05 02 12 02 Privat oplagring og offentlig intervention for skummetmælkspulver (Kommissionens gennemførelsesforordning (EU) 2015/1548 og Kommissionens delegerede forordning (EU) 2015/1549) 2,3 05 02 12 04 Privat oplagring og offentlig intervention for smør (Kommissionens gennemførelsesforordning (EU) 2015/1548 og Kommissionens delegerede forordning (EU) 2015/1549) 4,0 Foranstaltninger under forberedelse (500,7 mio. EUR) 05 02 12 02 Forlænget privat oplagring af skummetmælkspulver (Kommissionens gennemførelsesforordning (EU) 2015/xx, under forberedelse) 11,7 05 02 12 09 Uddeling af mejeriprodukter som en hurtig reaktion på humanitære kriser (kan gennemføres direkte af Kommissionen efter forordning (EF) nr. 1257/96) 30,0 05 02 12 99 Midlertidig ekstraordinær støtte til privat oplagring af visse oste (Kommissionens delegerede forordning (EU 2015/xx, under forberedelse) 10,0 05 02 12 99 Midlertidig ekstraordinær støtte til mælkeproducenter i form af nationale rammebeløb (Kommissionens delegerede forordning (EU) 2015/xx, under forberedelse) 420,0 05 02 15 Privat oplagring af svinekød (åben, når foranstaltningen kan begrundes i udviklingen i markedsprisen) 29,0 Alle ekstra hasteforanstaltninger i ÆS 2/2016 i forhold til BF 2016 I ALT 698,0 Nogle af disse foranstaltninger vil også kunne påvirke udgifterne i 2017 afhængigt af deres endelige udformning og af tidspunktet for medlemsstaternes anmeldelse til Kommissionen vedrørende EGFLudgifter under delt forvaltning. Ovenstående tabel omfatter desuden ikke 30 mio. EUR, der vil blive tilført i den næste forslagsindkaldelse i begyndelsen af 2016 om yderligere styrkelse af salgsfremstød for mejeriprodukter og svinekød i tredjelande, eftersom den finansielle virkning først vil kunne ses fra 2017. De ekstra midlertidige foranstaltninger på i alt 698,0 mio. EUR vil overvejende falde ind under EGFL (668,0 mio. EUR), undtagen uddeling af mejeriprodukter som en hurtig reaktion på humanitære kriser (30 mio. EUR). Bevillinger til landbrugsudgifter, der finansieres under EGFL, budgetteres i ÆS 2/2016 til 42 360,3 mio. EUR, hvilket er lavere end nettosaldoen til rådighed for EGFL-udgifter i 2016 (nettodelloftet) på 43 949,3 mio. EUR. Til trods for en stigning i EGFL-behovet på 630,7 mio. EUR reduceres EGFL-bevillingerne i forhold til BF 2016, idet de yderligere indtægter, der er formålsbestemt til EGFL (+1 138,0 mio. EUR), mere end kompenserer for denne stigning. Nedenstående tabel viser virkningen af ÆS 2/2016 inden for udgiftsområde 2 som helhed: (mio. EUR, afrundede beløb i løbende priser) Budgetforslag 2016 (1) Ændringsskrivelse

nr. 2/2016 Budgetforslag 2016

(inkl. ÆS 2/2016) Forpligtelser Betalinger Forpligtelser Betalinger Forpligtelser Betalinger — Den Europæiske Garantifond for Landbruget (EAGF) 42 867,6 42 859,3 -507,3 -507,3 42 360,3 42 352,0 — Den Europæiske Landbrugsfond for Udvikling af Landdistrikterne (EAFRD) 18 676,3 11 866,4 18 676,3 11 866,4 — Den Europæiske Hav- og Fiskerifond (EHFF), regionale fiskeriforvaltningsorganisationer (RFFO) og aftaler om bæredygtigt fiskeri, heraf: 1 047,0 720,6 -11,0 -11,0 1 036,0 709,6 — Aftaler om bæredygtigt fiskeri — Aktionspost (11 03 01) 51,1 51,1 -0,4 -0,4 50,7 50,7 — Aftaler om bæredygtigt fiskeri — Reserve (40 02 41) 93,9 93,9 -10,6 -10,6 83,3 83,3 — Miljø og klimaindsats (Life) 462,8 355,3 462,8 353,3 — Aktioner, der finansieres inden for rammerne af Kommissionens beføjelser og specifikke kompetencer, der tillægges Kommissionen 0,3 0,8 0,3 0,8 — Pilotprojekter og forberedende foranstaltninger p.m. 13,1 p.m. 13,1 — Decentrale organer 50,3 50,3 50,3 50,3 — Andre udgifter under udgiftsområde 2 0,0 0,0 30,0 30,0 30,0 30,0 I alt 63 104,4 55 865,9 -488,3 -488,3 62 616,1 55 377,6 Loft 64 262,0 64 262,0 Margen 1 157,6 +488,3 1 645,9 Heraf EGFL 42 867,6 42 859,3 -507,3 -507,3 42 360,3 42 352,0 EGFL-delloft (efter den tekniske justering af den flerårige finansielle ramme for perioden 2014-2020) (2) 43 950,0 43 950,0 Nettosaldo til rådighed for udgifter under EGFL (3) 43 949,3 43 949,3 EGFL-margen 1 081,7 +507,3 1 588,9 (1) Budgetforslag 2016 omfatter ÆS nr. 1/2016 (2) Tilknyttede beløb er rundet op i mio. EUR. (3) Nettosaldo til rådighed for udgifter under EGFL som fastsat i bilaget til Kommissionens gennemførelsesforordning (EU) nr. 367/2014 som senest ændret ved Kommissionens gennemførelsesforordning (EU) 2015/141. Delmargenen for EGFL beregnes i forhold til disse beløb. De bevillinger, der i alt anmodes om under udgiftsområde 2 i 2016, anslås således til 62 616,1 mio. EUR. Det giver en margen på 1 645,9 mio. EUR i forpligtelsesbevillinger under det tilsvarende loft for den flerårige finansielle ramme. I forhold til BF 2016 medfører de ændringer, der forslås i denne ændringsskrivelse, en forhøjelse af margenen på 488,3 mio. EUR, heraf 477,3 mio. EUR fra afsnit 05 (Landbrug) og 11 mio. EUR fra aftaler om bæredygtigt fiskeri under afsnit 11 (Maritime anliggender og fiskeri). Betalingsbevillingerne i ÆS 2/2016 revideres med det samme beløb som forpligtelsesbevillingerne. 2.2Den Europæiske Garantifond for Landbruget (EGFL) 2.2.1.Oversigt Formålet med ÆS 2/2016 er at ajourføre overslagene for udgifterne til landbrug på basis af de seneste økonomiske data og lovgivningsrammer. Sidst i september får Kommissionen det første fingerpeg om produktionsniveauet i 2015 og udsigterne for landbrugsmarkederne, som danner udgangspunktet for de ajourførte overslag over budgetbehovene for 2016. Udover markedsfaktorerne tager ÆS 2/2016 også højde for virkningen af afgørelser, der enten allerede er vedtaget eller under forberedelse, på landbrugsområdet siden udarbejdelsen af BF 2016 i slutningen af maj 2015. Det drejer sig navnlig om en række delegerede retsakter og gennemførelsesretsakter fra Kommissionen om midlertidige støtteforanstaltninger som følge af forlængelsen af den russiske embargo på import af visse landbrugsprodukter fra EU, samt visse foranstaltninger for frugt og grøntsager og mejeriprodukter og for at håndtere den vanskelige markedssituation i visse sektorer, særligt mejeri og svinekød. Samlet set anslås EGFL-behovet i 2016 (under hensyntagen til EGFL-bestemmelserne om finansiel disciplin) nu til 45 200,3 mio. EUR i forhold til 44 569,6 mio. EUR i BF 2016 (+630,7 mio. EUR). Denne stigning skyldes især de midlertidige foranstaltninger under kapitel 05 02 Forbedring af landbrugssektorens konkurrenceevne gennem interventioner på landbrugsmarkederne, som i alt budgetteres med 668,0 mio. EUR. Der er dog mindre reduktioner til de almindelige markedsforanstaltninger (-10,0 mio. EUR), f.eks. kapitel 05 03 Direkte støtte, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål (12,6 mio. EUR) og kapitel 05 07 Revision af landbrugsudgifter, der finansieres af den europæiske garantifond for landbruget (EGFL) (-12 mio. EUR), som også er indarbejdet i ÆS 2/2016.

De formålsbestemte indtægter, der forventes at være til rådighed i 2016, stiger fra 1 702 mio. EUR som budgetteret i BF 2016 til 2 840 mio. EUR (+1 138 mio. EUR). Denne stigning skyldes højere indtægter fra mælketillægsafgiften (+369 mio. EUR) på grundlag af medlemsstaternes anmeldelser om overskridelser af referencemængderne for det sidste mælkekvoteår 2014/2015 og fra ajourførte overslag af beløb fra beslutninger om regnskabsafslutning (+25 mio. EUR) og uregelmæssigheder (6 mio. EUR). Derudover indeholder ÆS 2/2016 en forventet fremførsel af formålsbestemte indtægter fra 2015 til 2016 (+750 mio. EUR). Dette var ikke indeholdt i BF 2016, da det på daværende tidspunkt var for tidligt på året til at opstille et solidt overslag over bevillingsudnyttelsen under EGFL i 2015. Endelig vil der ikke blive trukket på reserven til kriser i landbrugssektoren (433 mio. EUR) i 2015, og de uudnyttede bevillinger vil derfor blive fremført til tilbagebetaling til landbrugere, der er underlagt finansiel disciplin i 2016. Som følge af disse ajourføringer vil det for at dække EGFL's behov i 2016 være nødvendigt med 42 360,3 mio. EUR i forpligtelsesbevillinger, herunder 441,6 mio. EUR til reserven til kriser i landbrugssektoren. Som det var tilfældet for BF 2016, ligger dette samlede beløb under EGFLnettodelloftet på 43 949,3 mio. EUR. Det betyder, at mekanismen for finansiel disciplin kun vil blive anvendt til at oprette reserven til kriser i landbrugssektoren for 2016. 2.2.2.Særlige bemærkninger 05 02 — Forbedring af landbrugssektorens konkurrenceevne gennem interventioner på landbrugsmarkederne (bevillinger +458,3 mio. EUR) (mio. EUR, afrundede beløb i løbende priser) Interventioner på landbrugsmarkeder Budgetforslag 2016 Ændringsskrivelse

nr. 2/2016 Budgetforslag 2016

(inkl. ÆS 2/2016) Behov 2 614,7 +658,3 3 273,0 -Skønnede formålsbestemte indtægter til rådighed i 2016 400,0 +200,0 600,0 Bevillinger, der anmodes om 2 214,7 +458,3 2 673,0 Samlet set stiger behovet for interventionsforanstaltninger på landbrugsmarkederne med 658,3 mio. EUR i forhold til BF for 2016. Eftersom de formålsbestemte indtægter, der forventes til rådighed for kapitel 05 02 (600,0 mio. EUR), er 200 mio. EUR højere end i BF 2016, stiger de bevillinger, der er anmodet om i ÆS 2/2016, med 458,3 mio. EUR. De vigtigste ændringer beskrives kort nedenfor. Hvad angår frugt og grøntsager, er det anslåede bevillingsbehov for producentorganisationernes driftsfonde (budgetkonto 05 02 08 03) højere (+111,0 mio. EUR) end anslået i BF 2016. Der følger kun en mindre ændring (-2,7 mio. EUR) af en ny vurdering af den faktiske iværksættelse af foranstaltningerne og lettere reviderede tal i de årlige nationale planer samt den anslåede finansielle virkning af EU-budgettets eventuelle delvise dækning af den finansielle støtte, som visse medlemsstater yder. Den største ændring (+113,7 mio. EUR) svarer til den finansielle virkning af forlængelsen af de midlertidige kriseforanstaltninger (tilbagekøb til gratis uddeling og andre bestemmelsessteder, undladt høst og foranstaltninger vedrørende grøn høst samt styrkede salgsfremstød for frugt og grøntsager), der blev gennemført af producentorganisationer oven i deres normale planer. Der forventes at være behov for yderligere 77,3 mio. EUR til de samme kriseforanstaltninger gennemført af producenter, som ikke er medlemmer af anerkendte producentorganisationer, som vil blive finansieret over budgetkonto 05 02 08 99 (Andre foranstaltninger (frugt og grønt)). Denne forlængelse ventes samlet set at have en finansiel virkning på 191 mio. EUR. Derudover foreslås det i ÆS 2/2016 at foretage en mindre nedjustering (10 mio. EUR) for støtte til foreløbigt anerkendte producentsammenslutninger (budgetkonto 05 02 08 11) på grundlag af de seneste oplysninger om den foreløbige gennemførelse i 2015. Bevillingerne til vinsektoren under budgetkonto 05 02 09 08 til finansiering af nationale støtteprogrammer foreslås reduceret med 8 mio. EUR, mens bevillingerne til salgsfremstød for landbrugsprodukter under budgetkonto 05 02 10 01 øges med 6 mio. EUR, hvilket afspejler de seneste tal for budgetgennemførelsen for begge foranstaltninger. I BF 2016 var der allerede afsat 13,5 mio. EUR til salgsfremstød på grundlag af den anslåede finansielle virkning for 2016 af en særlig forslagsindkaldelse, som Kommissionen iværksatte allerede i 2015 for at fremme omlægningen af eksporten efter lukningen af det russiske marked. Der er planer om yderligere styrkelse af de salgsfremmende aktiviteter i andre tredjelande, navnlig som opfølgning på den aktuelle situation på markederne for mejeriprodukter og svinekød, men de finansielle virkninger af yderligere 30 mio. EUR i den næste forslagsindkaldelse, som iværksættes i begyndelsen af 2016, vil tidligst indgå i budgettet for 2017 (tilbagebetaling af medlemsstaternes faktiske udgifter efter gennemførelsen af de individuelle projekter). Med hensyn til andre vegetabilske produkter/foranstaltninger (budgetartikel 05 02 11) ajourfører ÆS 2/2016 overslagene for anvendelsen af lofterne for POSEI-regionerne, hvilket fører til en mindre stigning i bevillingerne (+1,0 mio. EUR) til markedsstøtteforanstaltninger finansieret over budgetkonto 05 02 11 04. Den største foreslåede ændring i ÆS 2/2016 for foranstaltninger på landbrugsområdet vedrører mælk og mejeriprodukter (budgetartikel 05 02 12) med en stigning på 478 mio. EUR, hvoraf 30 mio. EUR er afsat til uddeling af EU-mejeriprodukter under EU's humanitære bistand til tredjelande (se afsnit 2.3 nedenfor). Hele det yderligere behov går til ekstraordinære støtteforanstaltninger i sektoren, som sammen med sektorerne for frugt og grøntsager og for svinekød er de sektorer, der er mest berørt af den russiske embargo på import fra EU. Derudover er den kraftige stigning i EU-produktionen i de første par måneder efter afslutningen af mælkekvoteordningen (sidst i marts 2015) og den svagere efterspørgsel på verdensmarkederne med til at presse de aktuelle producentpriser i EU. En del af de ekstra bevillinger (+28 mio. EUR) er til at fortsætte og styrke foranstaltningerne for oplagring, hvoraf +14 mio. EUR er til skummetmælkspulver på budgetkonto 05 02 12 02, +4 mio. EUR til smør på budgetkonto 05 02 12 04 og +10 mio. EUR til ost på budgetkonto 05 02 12 99. Det største beløb (+420 mio. EUR) foreslås til ydelse af midlertidig ekstraordinær støtte i form af engangsrammebeløb, og medlemsstaterne vil råde over en betydelig fleksibilitet til at rette midlerne mod de landbrugere, der er hårdest ramt. Kommissionen foreslår at øge bevillingerne til budgetartikel 05 02 15 (Svinekød, æg og fjerkrækød, biavl og andre animalske produkter) med 33 mio. EUR. Et mindre beløb på 1 mio. EUR er til biavl (budgetkonto 05 02 15 06), hvilket afspejler yderligere forbedringer i gennemførelsen af nationale programmer. Der er behov for yderligere 3 mio. EUR til budgetkonto 05 02 15 02 til at dække restbetalinger til den ordning for privat oplagring af svinekød, der blev åbnet op for i flere uger i foråret 2015. ÆS 2/2016 foreslår også yderligere 29 mio. EUR til privat oplagring af svinekød i tilfælde af, at markedsudviklingen gør det nødvendigt at åbne en ny ordning. 05 03 — Direkte støtte, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål (bevillinger -950,6 mio. EUR) (mio. EUR, afrundede beløb i løbende priser) Direkte betalinger Budgetforslag 2016 Ændringsskrivelse

nr. 2/2016 Budgetforslag 2016

(inkl. ÆS 2/2016) Efter finansiel disciplin (inklusive bevillinger til "Reserven til kriser i landbrugssektoren") Behov 41 838,3 -12,6 41 825,7 -Skønnede formålsbestemte indtægter til rådighed i 2016 1 302,0 +938,0 2 240,0 Bevillinger, der anmodes om 40 536,3 -950,6 39 585,7 Sammenlignet med BF 2016 er de bevillinger, der anmodes om til kapitel 05 03, blevet nedjusteret med 950,6 mio. EUR. Denne ændring skyldes hovedsageligt de højere formålsbestemte indtægter til budgetkonto 05 03 01 10 Grundbetalingsordningen, hvortil de anslåede behov er uændrede i forhold til BF 2016. Det lille fald i behovet (-12,6 mio. EUR) skyldes nettovirkningen af nogle mindre ændringer af flere andre budgetkonti som følge af ajourførte budgetoverslag: -18,0 mio. EUR til konto 05 03 01 01 Enkeltbetalingsordning, +1,0 mio. EUR til konto 05 03 01 02 Generel arealbetalingsordning, +6,0 mio. EUR til konto 05 03 02 40 Arealstøtte for bomuld, -1,0 mio. EUR til konto 05 03 02 60 En frivillig ordning for koblet støtte og -0,6 mio. EUR til konto 05 03 02 99 Andet (direkte støtte). 05 07 Revision af landbrugsudgifter, der finansieres af den europæiske garantifond for landbruget (EGFL) (bevillinger -15,0 mio. EUR) (mio. EUR, afrundede beløb i løbende priser) Revision af landbrugsudgifter Budgetforslag 2016 Ændringsskrivelse

nr. 2/2016 Budgetforslag 2016

(inkl. ÆS 2/2016) 05 07 01 06 — Udgifter til finansielle korrektioner til fordel for medlemsstaterne som følge af afgørelser om regnskabsafslutning for tidligere års regnskaber vedrørende delt forvaltning, der er anmeldt over for EUGFL, Garantisektionen (tidligere foranstaltninger), og over for EGFL 35,0 -15,0 20,0 I alt 35,0 -15,0 20,0 Bevillingerne til budgetkonto 05 07 01 06 Finansielle korrektioner til fordel for medlemsstaterne som følge af afgørelser om regnskabsafslutning kan reduceres med 15,0 mio. EUR med udgangspunkt i ajourførte budgetoverslag, der tager højde for den foreløbige gennemførelse i 2015. 2.3Andre udgifter til landbruget afholdt uden for EGFL Som en del af hasteforanstaltningerne for at genoprette markedsbalancen i EU's mejerisektor vil der blive afsat 30 mio. EUR til uddeling af mejeriprodukter med oprindelse i EU under EU's humanitære bistand til tredjelande. Det drejer sig om en ekstraordinær engangsforanstaltning, som gennemføres sammen med de internationale organisationer, der er aktive inden for humanitær bistand. Beløbet vil blive finansieret over en foreslået ny budgetkonto 05 02 12 09 Uddeling af mejeriprodukter som en hurtig reaktion på humanitære kriser i afsnit 05, men uden for EGFL. Kommissionen vil gennemføre det under Rådets forordning (EF) nr. 1257/96 af 20. juni 1996 om humanitær bistand.

2.4Aftaler om bæredygtigt fiskeri Som fastsat i punkt C i bilag II til den interinstitutionelle aftale (IIA) har Kommissionen set på de senest tilgængelige oplysninger om aftaler om bæredygtigt fiskeri. For at afspejle den senest kendte situation med hensyn til den finansielle modydelse, der skal betales for de eksisterende aftaler og dem under forhandling, og for at tage hensyn til de anslåede formålsbestemte indtægter foreslår Kommissionen at reducere forpligtelsesbevillingerne og betalingsbevillingerne under budgetartikel 11 03 01 Fastsættelse af en reguleringsramme for EU-fiskerfartøjers fiskeri i tredjelandsfarvande med 0,4 mio. EUR og under reserveartikel 40 02 41 med 10,6 mio. EUR. Eftersom de finansielle modydelser for de fleste aftaler synes stabile gennem hele perioden, har Kommissionen til hensigt at omprogrammere 11,0 mio. EUR i forpligtelsesbevillinger og betalingsbevillinger i perioden 2018-2020. Det vil give en mere stabil profil sammenlignet med den faldende profil i den flerårige finansielle ramme for 2014-2020. (mio. EUR, afrundede beløb i løbende priser) Bæredygtige fiskeripartnerskabsaftaler Budgetforslag 2016 Ændringsskrivelse

nr. 2/2016 Budgetforslag 2016

(inkl. ÆS 2/2016) Forpligtelser Betalinger Forpligtelser Betalinger Forpligtelser Betalinger Aktionspost (11 03 01) 51,1 51,1 -0,4 -0,4 50,7 50,7 Reserve (40 02 41) 93,9 93,9 -10,6 -10,6 83,3 83,3 I alt 145,0 145,0 -11,0 -11,0 134,0 134,0 2.5Ændringer i kontoplanen og budgetanmærkninger Nedenstående tabel opsummerer ændringerne i kontoplanen og af budgetanmærkningerne til flere kapitler, artikler og konti under udgiftsområde 2: Betegnelse Forklaring Udgifter 05 02 Interventioner på landbrugsmarkeder Ajourføring af tal for formålsbestemte indtægter 05 02 12 09 Uddeling af mejeriprodukter som hurtig reaktion på humanitære kriser Oprettelse af en ny konto til finansiering af en del af hasteforanstaltningerne relateret til mejerisektoren 05 03 Direkte støtte, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål Ajourføring af tal for formålsbestemte indtægter 11 03 01 Aftaler om bæredygtigt fiskeri Ændringer til budgetanmærkninger: tabel Indtægter 6 7 0 1 Regnskabsafslutning for EGFL – formålsbestemte indtægter Ajourføring af tal for formålsbestemte indtægter 6 7 0 2 Uregelmæssigheder under EGFL – formålsbestemte indtægter Ajourføring af tal for formålsbestemte indtægter 6 7 0 3 Tillægsafgift for mælkeproducenter – formålsbestemte indtægter Ajourføring af tal for formålsbestemte indtægter 3Øjeblikkelige foranstaltninger til håndtering af flygtningekrisen som led i den europæiske dagsorden for migration 3.1Indledning Den 23. september 2015 forelagde Kommissionen en meddelelse for Europa-Parlamentet, Det Europæiske Råd og Rådet — Håndtering af flygtningekrisen: øjeblikkelige operationelle, budgetmæssige og retlige foranstaltninger som led i den europæiske dagsorden for migration. I meddelelsen blev der fastlagt en række prioriterede foranstaltninger, der skal træffes i de kommende seks måneder, herunder de tilpasninger, der skal foretages i budgettet for 2015 og budgetforslaget for 2016. Den 30. september 2015 vedtog Kommissionen forslag til ændringsbudget 7/2015, som indeholder følgende ændringer af budgettet for 2015: Under udgiftsområde 3: Sikkerhed og medborgerskab: Yderligere nødhjælp inden for rammerne af Asyl-, Migrations- og Integrationsfonden (AMIF) og Fonden for Intern Sikkerhed (ISF), med et samlet beløb på 100 mio. EUR i forpligtelsesbevillinger, samt en forøgelse af antallet af stillinger i stillingsfortegnelsen for Frontex (+60 stillinger), EASO (+30) og Europol (+30) for at øge deres kapacitet lokalt. Under udgiftsområde 4: Et Globalt Europa: Yderligere finansiering til det europæiske naboskabsinstrument (300 mio. EUR i forpligtelsesbevillinger) og en forhøjelse af betalingsbevillingerne til humanitær bistand på 55,7 mio. EUR gennem omfordeling. Sideløbende hermed anmodede Kommissionen (DEC 32/2015) desuden om en overførsel af 175 mio. EUR i forpligtelsesbevillinger fra reserven til humanitær bistand med henblik på at yde humanitær bistand til de lande, der modtager fordrevne personer, som flygter fra den syriske konflikt. Denne ændringsskrivelse til budgetforslaget for 2016 bygger på og udvider de foranstaltninger, der allerede blev foreslået i forslag til ændringsbudget 7/2015 for så vidt angår nødhjælp og agenturerne. Det indarbejder desuden den budgetstøtte for 2016, der vedrører de afgørelser, der er truffet med hensyn til omfordelingen af 160 000 personer fra Italien og Grækenland. Det oprindelige budgetforslag indeholdt allerede bevillinger relateret til 40 000 af disse 160 000 personer. Det foreslås at forhøje midlerne til AMIF og ISF for at styrke modtagelses- og asylordningerne i de medlemsstater, der står over for hidtil usete tilstrømninger af migranter og kraftige stigninger i asylansøgninger. Under udgiftsområde 4 foreslår Kommissionen at øge støtten til humanitær bistand og til det europæiske naboskabsinstrument (ENI). Endelig anmoder Kommissionen om en forhøjelse af administrationsbevillingerne under udgiftsområdet for lønninger og tjenesterejser for at styrke Kommissionens agenturer i frontlinjen som reaktion på flygtningekrisen. 3.2Udgiftsområde 3: Sikkerhed og medborgerskab I denne ændringsskrivelse foreslås følgende yderligere foranstaltninger for 2016: 1.Nødhjælp: Med udgangspunkt i anmodningen om yderligere nødhjælp for 2015 i FÆB 7/2015 (100 mio. EUR) foreslås for 2016 en yderligere forhøjelse under AMIF (60 mio. EUR) og ISF (34 mio.EUR). De ekstra beløb skal hovedsageligt bruges til at imødekomme allerede modtagne anmodninger og de anmodninger, der forventes i løbet af året. Det vil også give Kommissionen mulighed for sammen med Italien og Grækenland at udvikle en koordineret tilgang med hensyn til strukturerede hasteanmodninger, at iværksætte migrationsstøttehold og omfordelingsordninger og håndtere den stadig voksende tilstrømning af migranter.



Den ekstra nødhjælp for 2015 og 2016 (henholdsvis 100 mio. EUR og 94 mio. EUR i forpligtelsesbevillinger) kræver en forfinansiering på 80 % eller 155,2 mio. EUR i betalingsbevillinger i 2016. 2.Agenturer: De EU-agenturer, der er aktive inden for migrationsrelaterede områder, er nødt til at øge deres kapacitet, da de nu bliver bedt om at være langt mere aktive lokalt end oprindeligt planlagt. Kommissionen foreslår derfor at opretholde den forhøjede bemanding af de tre vigtigste EU-agenturer (Frontex, EASO og Europol), der blev foreslået i FÆB 7/2015, og at styrke Frontex' tilbagesendelses- og samarbejdsoperationer i hotspot-områderne.

a.Menneskelige ressourcer: I FÆB 7/2015 blev det foreslået at øge de menneskelige ressourcer i de tre centrale EU-agenturer med 120 ekstra stillinger fordelt med 60 til Frontex, 30 til EASO og 30 til Europol. De 120 ekstra stillinger foreslås bevaret i 2016 og finansieret for et helt år (12 måneder). Det kræver 15,6 mio. EUR i både forpligtelses- og betalingsbevillinger. b.Operationelle aktiviteter: Frontex' operationelle kapacitet inden for hjemsendelse og samarbejde i hotspot-områderne foreslås styrket med 70 mio. EUR i både forpligtelses- og betalingsbevillinger: I.Hjemsendelse: 50 mio. EUR til støtte for hjemsendelsen af yderligere 20 000 personer, som ikke er berettiget til international beskyttelse, med ledsageforanstaltninger som f.eks. uddannelse og kapacitetsopbygning, fokus på flaskehalse, behov og andre faktorer, der er relevante for at sikre hurtigere og vellykkede hjemsendelser. II.Hotspot-områder: 20 mio. EUR til at effektivisere hotspot-konceptet, navnlig for operationelle aktiviteter, som a) anvendelse af mobile kontorer i hotspot-områderne og ankomststederne, b) sikring af gode netforbindelser til transmission af digitale data (fingeraftryk) og c) udgifter til logistik og udstyr til den regionale taskforce til at forbedre identificeringen af personer og dermed sørge for en hurtigere registrering af nyligt ankomne migranter. 3.Omfordeling: Den 14. og 21. september 2015 vedtog Rådet to afgørelser om omfordeling af henholdsvis 40 000 og 120 000 personer. For at lette integrationen af de nye ordninger i de nationale programmer foreslår Kommissionen at tilpasse forpligtelsesbevillingerne under den første omfordelingsafgørelse til den anden, som beskrevet nedenfor. a.Den anden omfordelingspakke (120 000 personer): Beslutningen om at omfordele 120 000 personer fra Italien og Grækenland kræver i alt 780 mio. EUR, der i denne ændringsskrivelse budgetteres til dækning af udgifter til omfordeling og overførsel som følger: I.Omfordeling: de modtagende medlemsstater har ret til et fast beløb på 6 000 EUR pr. person, der skal omfordeling. Det giver en finansiel virkning på 720 mio. EUR (120 000 x 6 000 EUR). II.Overførsel: Italien og Grækenland vil modtage et fast beløb på 500 EUR pr. person til dækning af udgifterne til overførsel. Det kræver 60 mio. EUR (120 000 x 500 EUR).



En særlig forfinansieringssats på 50 % vil sikre de modtagende medlemsstater den likviditet, der er nødvendig for øjeblikkeligt at påbegynde omfordelingen. Der er derfor behov for 390 mio. EUR i betalingsbevillinger i 2016. b.Den første omfordelingspakke (40 000 personer): Tilpasningen af den første omfordelingspakke til den anden medfører en forhøjelse af forpligtelsesbevillingerne for 2016 med 110 mio. EUR og betalingsbevillingerne med 9,9 mio. EUR. I.Det oprindelige forslag (maj): Kommissionens forslag af 27. maj 2015 omfattede et fast beløb på 6 000 EUR pr. person, der skal omfordeles. Derimod var der oprindeligt ikke planer om at yde faste beløb til dækning af Italiens og Grækenlands udgifter til overførsel. Forslaget fra maj ville have haft en finansiel virkning på 240 mio. EUR (120 000 x 6 000 EUR). På daværende tidspunkt var planen, at de relevante forpligtelsesbevillinger skulle fordeles over en periode på 24 måneder, dvs. 12 mio. EUR i 2015, 150 mio. EUR i 2016 og 78 mio. EUR i 2017.

II.Tilpasning: For at rette de to omfordelingsordninger ind efter hinanden er der behov for yderligere 110 mio. EUR i forpligtelsesbevillinger i 2016: de 90 mio. EUR, der ikke var budgetteret for 2016, og de 20 mio. EUR til ydelse af et fast beløb på 500 EUR pr. person til Italien og Grækenland til dækning af udgifter til overførsel (40 000 x 500 EUR). Forpligtelserne vil have en budgetmæssig virkning på 260 mio. EUR i 2016, hvoraf de 150 mio. EUR allerede indgik i budgetforslaget.



Betalingsbevillingerne under den første omfordelingspakke tager udgangspunkt i de almindelige forfinansieringssatser, der er fastsat i den såkaldt "horisontale" forordning (EU) nr. 514/2014 om almindelige bestemmelser om AMIF og ISF, dvs. en årlig forfinansiering på 5 % plus 4 % i en første forfinansiering. Forhøjelsen af forpligtelsesbevillingerne (+110 mio. EUR i 2016) kræver således yderligere betalingsbevillinger på 9,9 mio. EUR. 4.Forhøjelser af AMIF og ISF i tillæg til nødhjælpen: Endelig foreslås det at øge midlerne til AMIF-Asylum (+190 mio. EUR), AMIF-Return (+38 mio. EUR) og ISF-Borders (+82,4 mio. EUR). Disse forhøjelser vil bidrage til at styrke modtagelses- og asylordningerne i de medlemsstater, der står over for hidtil usete tilstrømninger af migranter og kraftige stigninger i asylansøgninger, og skal gå til at opfylde de akutte og specifikke behov, der følger af det ekstraordinære migrationspres, som kræver øjeblikkelig handling ved de ydre grænser. a.AMIF: Medlemsstaterne vil også bruge de ekstra midler under AMIF til flere mellemsigtede foranstaltninger af strukturel karakter inden for ordningerne for modtagelse, indkvartering og asyl samt til at forbedre kapaciteten i forbindelse med tilbagesendelse. b.ISF: De ekstra midler under ISF vil også bidrage til at forbedre aktiviteterne i forbindelse med den første modtagelse, bl.a. identificering, første lægehjælp, indkøb af udstyr relateret til grænsekontrol og transport af migranter som led i screeningsprocessen. De yderligere forpligtelsesbevillinger på 310,4 mio. EUR vil forhøje de betalingsbevillinger, der er behov for i 2016, med 138,1 mio. EUR. Det skaber den tilstrækkelige fleksibilitet i ydelsen af de ekstra midler, således at der kan tages passende hånd om de nødsituationer, der måtte opstå i 2016. De foreslåede foranstaltninger for 2016, som er beskrevet ovenfor, kræver en forhøjelse på 1 380 mio. EUR i forpligtelsesbevillinger og 778,8 mio. EUR i betalingsbevillinger. Fordelingen på budgetposterne ses i nedenstående tabel: Budgetpost Betegnelse Forpligtelses-bevillinger Betalings-bevillinger 18 02 01 01 Støtte til grænseforvaltning og en fælles visumpolitik for at lette lovlig rejseaktivitet 116 400 000 79 868 000 18 02 03 Det Europæiske Agentur for Forvaltning af det Operative Samarbejde ved de Ydre Grænser (FRONTEX) 77 800 000 77 800 000 18 02 04 Den Europæiske Politienhed (Europol) 3 900 000 3 900 000 18 03 01 01 Styrkelse og udvikling af det fælles europæiske asylsystem og fremme af solidaritet og ansvarsdeling mellem medlemsstaterne 1 140 000 000 596 450 000 18 03 01 02 Støtte til lovlig migration til Unionen, fremme af effektiv integration af tredjelandsstatsborgere og styrkelse af retfærdige og effektive tilbagesendelsesstrategier 38 000 000 16 910 000 18 03 02 Det Europæiske Asylstøttekontor (EASO) 3 900 000 3 900 000 I alt 1 380 000 000 778 828 000 I betragtning af det store pres, som politikområdet migration og indre anliggender har været udsat for i de sidste måneder, og det forventede store fremtidige behov, er der ingen muligheder for omfordeling under dette udgiftsområde. Kommissionen foreslår derfor at trække 1 504,0 mio. EUR på fleksibilitetsinstrumentet under udgiftsområde 3 (sikkerhed og medborgerskab) til at finansiere øjeblikkelige foranstaltninger til håndtering af flygtningekrisen som led i den europæiske dagsorden for migration for 2016. Anvendelsen af fleksibilitetsinstrumentet vil blive foreslået i en særskilt retsakt, som ophæver det forslag om anvendelse af fleksibilitetsinstrumentet til samme formål, der ledsagede det oprindelige budgetforslag for 2016. 3.3Udgiftsområde 4: Et Globalt Europa Der er ikke umiddelbart nogen udsigter til en løsning på konflikten i Syrien, og den ventes derfor fortsat i 2016 at skabe store betalingsbehov, ikke blot i selve landet, men også i hele regionen. Indtil videre er et gennemsnit på 38 % af betalingsbehovene blevet dækket, og FN's appeller om nødhjælp har således langt fra udløst tilstrækkelige midler. På grund af denne manglende finansiering har FN's Verdensfødeprogram, andre FN-agenturer og internationale humanitære organisationer i de seneste måneder skåret ned på støtten.